མཚོ་སྔོན་ཞིང་ཆེན་སྲིད་གཞུང་དྲ་བའི་འཕྲིན།ཨ་མདོ་བརྙན་འཕྲིན་གྱིས་བོད་ཀྱི་བྱིས་པའི་གླུ་གཞས་དར་རྒྱས་གོང་འཕེལ་དང་ན་ཆུང་བྱིས་པའི་རིག་གནས་འཚོ་བ་ཕུན་སུམ་ཇེ་ཚོགས་སུ་གཏོང་ཆེད།མེ་ཏོག་གངས་ལྷ་རྟགས་མའི་ན་ཆུང་བྱིས་པའི་གླུ་གཞས་འགྲན་ཚོགས་སྐབས་གཉིས་པ་བསྡུས་ཏེ།གླུ་གཞས་སྒྱུ་རྩལ་ལ་དགའ་མོས་ཆེ་བའི་ན་ཆུང་གཞས་པ་གཞས་མ་ཚོར་རང་གི་རིག་རྩལ་འཇོན་ཐང་ངོམ་སའི་གར་སྟེགས་ཤིག་འདོན་སྤྲོད་བྱ་རྒྱུ་ཡིན་པས།ན་ཆུང་གཞས་པ་གཞས་མ་ཚོས་གླུ་གཞས་བརྩམས་ཆོས་ང་ཚོ་ལ་བསྐུར་ནས།མེ་ཏོག་གངས་ལྷ་རྟགས་མའི་བྱིས་པའི་གླུ་གཞས་འགྲན་ཚོགས་སྐབས་གཉིས་པ་ལ་འགྲན་ཞུགས་མིང་ཐོ་འགོད་པར་དགའ་བསུ་ཞུ།